<b>תשובה </b>החילוק גדול בניהם כי המצות המיוחדת אינה התקיעה אלא בשמיעה סגי דאם היתה המצוה התקיעה היה צריך כל אחד ואחד לתקוע לעצמו כמו שחייב כל אדם בלולב ובסוכה ואם כן ודאי השומע שלא תקע לא יצא ידי חובתו וכן התוקע שלא שמע יצא ידי חובתו אפי' סתם אזניו [ולא שמע] התקיעה ואין הדין כך כי המצוה היא השמיעה ולא התקיעה וכמו שהסוכה המצוה היא הישיבה ולא העשיה ובלולב הנטילה ולא באוגדן כך זו שהמצוה היא השמיעה וכשהוא תוקע אינו יוצא ידי חובתו [כל] כמה שאינו שומע ולכן צריך לברך לשמוע קול שופר כמו שמברכין לישב בסוכה ולא לעשות סוכה: משה